Autorileping
Käesolev leping on sõlmitud “____”____________________
________________________, registrikood _____________________, aadress ______________________,  mida esindab juhatuse liige ______________________________(edaspidi nimetatud Tellija) 
ja
________________________, isikukood _______________________, aadress __________________________ (edaspidi nimetatud Autor), 
edaspidi nimetatud Lepingus eraldi Pool või ühiselt Pooled, 
sõlmisid käesoleva lepingu (edaspidi nimetatud Leping) alljärgnevas:
Märkus: Käesoleva autorilepinguga on kokku lepitud uue (so mitte olemasoleva) teose loomises autori poolt ning selle teose kasutamises tellija poolt. Teose all on lepingus mõeldud kirjalikku teost (raamatut). 
Oma olemuselt on uue teose loomiseks sõlmitud autorileping töövõtuleping. Siiski tuleb uue teose loomise ja kasutamise korral autorilepingu sõlmimisel eelkõige juhinduda autoriõiguse seadusest (AutÕS) ning lisaks siis vajadusel võlaõigusseaduse (VÕS) töövõtu regulatsioonist. 
Autorileping peab AutÕS kohaselt olema sõlmitud kirjalikus vormis, va teatud erandite puhul (AutÕS § 49). 
AutÕS § 48.1 määratleb autorilepingu sisu. Autorilepingus fikseeritakse:
1) teose kirjeldus (vorm, maht, nimetus jms);
2) üleantavad õigused, õigused, mille osas antakse luba, litsentsilepingu liik (liht- või ainulitsentsileping) ja all-litsentsi andmise õigus;
3) teose kasutamise viis ja territoorium;
4) autorilepingu kehtivuse tähtaeg ja teose kasutamise algustähtaeg;
5) autoritasu maksmise viis (protsent teose müügihinnast, konkreetselt kindlaksmääratud summa, protsent teose kasutamisel saadavast kasumist vms), tasu suurus, selle väljamaksmise tähtaeg ja kord.
AutÕS § 48.1 on kehtestatud informeerimise ja soovituste andmise eesmärgil ning sisaldab autorilepingu sisu näidisloetelu. Siiski on mõistlik lähtuda AutÕS §-s 48.1 toodud tingimustest ja saavutada nende osas kokkulepe, sest toodud tingimuste läbi rääkimine väldib edaspidiseid vaidlusi tellija ja autori suhetes. 
1. Lepingu objekt 
1.1. Käesolevaga Tellija tellib ja Autor kirjutab raamatu esialgse pealkirjaga ____________________________ (edaspidi nimetatud Raamat). Raamatu pealkiri võib Lepingu täitmise käigus muutuda. 
1.2. Raamatus käsitletakse: ___________________________________________________________
(võimalikult täpselt määratleda tellitava teksti sisulised nõuded - milliseid teemasid käsitletakse, kuidas seda tehakse (näiteks juriidiliste tekstide puhul on oluline, kas raamat on suunatud juristidele või on sihtgrupiks juriidilist eriharidust mitteomavad inimesed), kui on olemas, siis orienteeruv raamatu sisukord jne)
1.3. Raamatu orienteeruv kogumaht on ________ - ___________ lehekülge. Üheks leheküljeks arvestatakse _________(_______) tähemärki ilma tühikuteta.
1.4. Raamat ilmub ____(_______) kuu jooksul arvates Autori poolt Raamatu käsikirja üleandmisest Tellijale. 
1.5. Raamat on: ________________________________________ (milline on raamatu vorm- pehmekaaneline või kõvade kaantega, kas raamatule on lisatud CD või flopi, kas raamat tehakse täielikult või osaliselt kättesaadavaks Interneti kaudu jne).
1.6. Raamatut müüakse: ______________________________ (millisel territooriumil- Eestis, Balti riikides jne). 
1.7. Autor saab ____(_______) tasuta Raamatu vabaeksemplari.
2. Autoriõigused
2.1. Käesolevaga loetakse Autori varalised õigused Raamatule üle antuks Tellijale, kui Tellija on tasunud Autorile Lepinguga kokku lepitud tasu.
2.2. Omandiõigus Raamatu käsikirjale jms materiaalsele objektile, mille vahendusel Raamat reprodutseeritakse, läheb üle Tellijale pärast Autorile Lepinguga kokkulepitud tasu maksmist. 
Märkus: AutÕS § 11 kohaselt moodustavad autoriõiguse sisu autori isiklikud õigused ja varalised õigused. Autori isiklikud õigused on autori isikust lahutamatud ning ei ole üleantavad.
Autori varalised õigused on üleantavad kas üksikute õigustena või õiguste kogumina, kas tasu eest või tasuta. Autori varaliste õiguste tuumaks on teose kasutamine ja sellisest kasutamisest tulu saamine. AutÕS § 46 lõike 1 alusel on autori varaliste õiguste üleandmiseks 2 viisi:
1) nende õiguste loovutamine ehk üleandmine; 
2) autori poolt teose kasutamiseks loa andmine ehk litsentsi andmine (eristatakse liht- või ainulitsentsi). 
Näidise kohaselt saab tellija teose (raamatu) kasutusõiguse autori varaliste õiguste loovutamise kaudu, so tellija, kes on vastava teose tellinud, sisuliselt ostab autorilt teose kasutusõiguse.  
3. Raamatu käsikirja üleandmine
3.1. Autor kohustub andma Raamatu valmiskirjutatud käsikirja üle Tellijale hiljemalt 
“___” ____________________ (mis tähtajaks)  _________________________ (millisel viisil - kas e-posti teel, flopil, paberkujul, mis koosseisus (joonised, illustratsioonid) jne) 
3.2. Tellija kohustub: ____________________________________________________ (tavaliselt kohustub tellija korraldama üleantud käsikirja toimetamise. Kui autorile makstakse autoritasu välja pärast seda, kui käsikiri on üle vaadatud ja toimetatud, tuleks sätestada tähtaeg, mis aja jooksul on tellija kohustatud toimetamise korraldama)
3.3. Raamatu korrektuuri teeb _________________________________________.
4. Autoritasu
4.1. Tellija kohustub tasuma Autorile Raamatu kirjutamise eest ühekordse tasu kokku summas ___________________(_________________) krooni (edaspidi nimetatud Tasu). 
Tellija arvestab ja peab Tasult kinni ning kannab üle Maksuameti pangakontole tulu- ja töötuskindlustusmaksu, samuti vajadusel kohustusliku kogumispensioni makse.
4.2. Tasu väljamaksmine Autorile toimub alljärgnevalt:
4.2.1. summas ____________(__________________) krooni ______(________) kalendripäeva jooksul arvates Lepingu sõlmimise kuupäevast (edaspidi nimetatud Avanss);
4.2.2. summas ________________(____________________) krooni ______(________) kalendripäeva jooksul arvates Raamatu käsikirja üleandmisest Tellijale alapunkti 3.1. kohaselt.
Märkus: Autoritasu suurus ja selle väljamaksmine on poolte kokkuleppe küsimus. Näidise kohaselt saab autor kokkulepitud aja jooksul arvates lepingu sõlmimisest avanssi ja pärast käsikirja üleandmist teise osa autoritasust. Lepingu kohaselt jääb majanduslik risk kirjastajale, kes peab autorile kokkulepitud autoritasu välja maksma.
Pooled võivad ka majanduslikku riski jagada nii, et autor saab tasu ainult iga faktiliselt müüdud raamatu eksemplari pealt või saab autor nn garanteeritud summa käsikirja üleandmisel ja alates teatud müügikogusest tasu müüdud eksemplari pealt. 
4.3. Tasu väljamaksmine toimub Autori pangaarvele. Juhul, kui Tellija viivitab Lepingu kohaste maksete tasumisega, maksab ta Autori nõudmisel viivist ____________(__________) % viivitatud summast iga tasumisega viivitatud kalendripäeva eest.
4.4. Juhul, kui Autor viivitab Raamatu käsikirja üleandmisega, on Tellijal õigus vähendada Tasu  ____________(__________) % võrra iga üleandmisega viivitatud kalendripäeva eest. Käesolevas punktis sätestatut rakendatakse alates “____”________________________või juhul, kui Pooled kokkuleppel muudavad Raamatu käsikirja üleandmise tähtaega, siis alates 30. (kolmekümnendast) kalendripäevast arvates üleandmise tähtaja möödumisest.  
5. Poolte informeerimiskohustus
5.1. Juhul, kui kirjutatava Raamatu käsikirja maht ületab _________(_______________) lehekülje piiri, informeerib Autor sellest Tellijat. Raamatu mahu suurendamine üle alapunktis 1.3. ettenähtu ja selle eest tasu maksmine otsustatakse Poolte kokkuleppel.
5.2. Lisaks punktis 5.1. toodule kohustuvad Pooled informeerima üksteist mõistliku aja jooksul asjaoludest, mis võivad oluliselt mõjutada Raamatu mahtu, sisu ja valmimise tähtaega.  
6. Lepingu tähtaeg
6.1. Leping jõustub alates sõlmimise kuupäevast ning kehtib kuni Poolte poolt oma lepinguliste kohustuste täitmiseni või lõppemiseni muul alusel. Juhul, kui Tellija ei maksa välja Avanssi Lepinguga ettenähtud kuupäevaks, loetakse Leping alates “____”______________lõppenuks.
6.2. Tellijal on õigus Leping igal ajal olenemata põhjusest ennetähtaegselt üles öelda, teatades sellest Autorile kirjalikult. Sellisel juhul on Tellija kohustatud  tasuma Autorile faktiliselt valmiskirjutatud Raamatu eest proportsionaalse osa Tasust Lepingu ülesütlemise päeva seisuga ning maksma Lepingu ülesütlemise eest ühekordset kindlaksmääratud hüvitist, mille suurus on _______(_____________) % Lepingus ettenähtud Autorile makstavast Tasust. 
Käesoleval juhul Autorile tasu maksmisel ja kahjude hüvitamisel arvestatakse Tellija poolt väljamakstud Avanssi. 
Märkus: Näidise kohaselt on tellijal õigus leping igal ajal üles öelda (nt muutub majandusolukord jms). Tellija õiguse leping igal ajal üles öelda näeb ette ka VÕS § 655, kuid vaidluste vältimiseks on otstarbekas lepingus täpsustada, kuidas tellija sellisel juhul autorile lepingu ülesütlemisega tekitatud kahju hüvitab.
6.3. Tellijal on õigus Lepingust ennetähtaegselt taganeda juhtudel, kui Autor rikub oluliselt Lepingut, teatades sellest Autorile kirjalikult. 
Oluliseks rikkumiseks loetakse muuhulgas, kuid mitte ainult, kui Autor ei ole andnud Raamatu käsikirja üle hiljemalt “___”________________ või juhul, kui Pooled kokkuleppel muudavad Raamatu käsikirja üleandmise tähtaega, siis 45 (neljakümne viie) kalendripäeva möödumisel üleandmise tähtajast. Sellisel juhul ei kuulu kohaldamisele alapunktis 6.2. ettenähtu.
Tellija poolt Lepingust taganemisel kohustub Autor tagastama Tellijale väljamakstud Avansi ning tasuma leppetrahvi summas ________________ (_____________) krooni.
6.4. Autoril on õigus Lepingust ennetähtaegselt taganeda juhtudel, kui Tellija rikub oluliselt 
Lepingut, teatades sellest Tellijale kirjalikult. 
Oluliseks rikkumiseks loetakse muuhulgas, kuid mitte ainult ___________________________.
Autori poolt Lepingust taganemisel jääb väljamakstud Avanss Autorile. 
7. Muud tingimused
7.1. Lepingu muudatused ja täiendused jõustuvad vastava Lepingu lisa allakirjutamise momendist, kui lisas pole sätestatud teisiti. 
7.2. Lepinguga seotud teated loetakse edastatuks, kui nad on edastatud teisele Poolele e-posti või telefaksi vahendusel, va kui Lepingus on ette nähtud teate kirjalik vorm. 
Kirjalik teade saadetakse Poole Lepingus märgitud või Poole poolt Lepingu kehtivuse ajal teatatud aadressil. Kirjalik teade loetakse teise Poole poolt kättesaaduks, kui postitamisest on möödunud 5 (viis) kalendripäeva. Enne kirjaliku teate postiga teisele Poolele saatmist tuleb teade edastada teisele Poolele e-posti või faksi teel.
7.3. Leping on vormistatud 2 (kahes) eksemplaris, millest kumbki Pool saab 1 (ühe) eksemplari. 
Poolte kontaktandmed:
Tellija: _______________________________________________________________
Autor:________________________________________________________________
Poolte allkirjad:
Tellija: _________________________________	 Autor: _________________________________